open-index/open-wikipedia-markdown huggingface dataset:
LUTSANGO LWABOMAKE

** kushiwo libuntfo labomake**. 

Libutfo labomake lihlonishwa kakhulu esiveni, Alikhetsi -ke Ielibutfo ngobe nabomakoti ukhandza bakhona. Ligama lelitsi "Lutsango" lichaza dalada wekubiya. Umuti ubiyelwa ngentsango. Lokusho kutsi make welutsango kubhekeke kwekutsi abiyele likhaya Iakhe. Likhaya lelingakabiyelwa kungena nanobe ngubani nome ngasiphi sikhatsi futsi alihIonipheki. Umsebenti wekubiya lutsango wentiwa ngumake

## IMITFOMBO YELWATI
IMVUNULO NEMIGIDVO YESINTFU

Imvunulo ayimane ivunulelwe buhle kuphela, kepha iye imele lokutsite kuloyo lasuke ayivunulile. Kuphindze kwehluke nemigidvo, imvunulo levunulwako ngesikhatsi sencwala, umgidvo wemhlanga, umtsimba nobe ngabe ngumuphi umsimeto, yehlukile. Tive letehlukene tebeNguni auifanani imvunulo yato. Nguleso naleso sive sivunula ngekwebuve baso kute sati injongo yekuvunula.

## IMITFOMBO YELWATI
IMVUNULO YETINTFOMBI

**Tintfombi lesetingematjitji, ativunuli njengetidzandzene**. Ematjijji tintfombi lesetiphumile ebudzandzaneni futsi tisengakagani, tona tivunnla sidvwashi sibe sinye nelihiya ngetnlu bese tigaba ligcebesha. Intfombi Ieseyiganiwe ayisabe isavunula kufana naletinye. Yona ivunulwa tidvwashi letimbili itiphambanise kwentela kutsi kungaveli ingculu. Kutsi ngetulu yembatse lihiya lifindvo ilibophele ngesandleni sesancele. Nayo-ke ayisingi enhloko kepha iyahoba. lngcugce -ke kuba yintfomhi leseyikhnlile seyilindzele kuya emendvweni. Yona ikhehla sicholo enhloko.  Ingcugce Iengagani ayikavumeleki kukhehla sicholo. KuvunuIa kwengcugce kwehlukile kuleti letinye tigaba tebuntfombi. Kuvunula kwayo sekuhloniphekile. lvunuIa emahiya lamabili iwaphambanise kute kungaveli ingculu. Nangabe kwentekiIe iyawugidza umtsimba lotsite iye ivunule sidvwaba.

## IMITFOMBO YELWATI
. IMVUNULO YABOMAKE

Make ngeSiswati ngumfati Iosatekiwe. Ngekwemvunulo yelisiko lesiSwati kunemehluko lomkhulu emvunulweni yabomake neyetintfombi.Umfati lowendzile uvunula sidvwaba bese ngetulu uvunuIa sidziya lesentiwe ngesikhumba sembuti. Sidvwaba nesidziya kukhomba kutsi make utekiwe. Make ngelisiko lesiSwati uvunula ngendlela lehloniphekiIe kute naye ahlonipheke futsi abe nesitfunti. Akagcoki timphahla letingenhla kwemadvolo ikakhulukati knbekhakhakhe. Nakukbona imicimbi letsite lebalulekile yesive, nobe kukhona lokutsite lokuvelile, bomake bavunula ngendlela yakhona.

Umfati weliSwati ukhehla sicholo enhloko afake umcenge lekusho kutsi sewendzile. Ngaleyo ndIela sewuhloniphe uphelele. Asikho sidzingo sekutsi ashucule liduku.

## IMITFOMBO YELWATI
IMVUNULO YEMAJAHA

**Emajaha emaSwati aba nemvunulo yawo.** Emajaha lasakhulile avunula emajobo afake nemncadvo. Ngetulu kwelukhalo, labanye baye bahambe hlubu, akubi nankinga loko. Emajaha emaSwati aha nemvunulo yawo. emajaha avunula lihiya linye bese bavunula emajobo ngetulu. Emajaha labutsekile wona agaba simohlwane afake nelinkhonyane neligcebeshe kumbe avunuIe umhelwane awubophele ngesandIeni sekudla. Etinyaweni -ke afaka tiphandla. Uchubeka achaze kutsi lijaha alimane lilengise tandla, liphatsa sagilll kumbe indvuku.

## IMITFOMBO YELWATI
IMVUNULO YEMADVODZA

**Imvunulo yintfo lenhle nalebaluleke kakhulu ekugcamiseni emasiko esiveni semaSwati**. Emicimbini yemaSwati imvunulo iwanika sitfunti sebuve bawo. Imvunulo yenta umehluko emkhatsini wemadvodza nebafati. iphindze ikhombise tigaba letehlukene ekukhuleni kwemuntfu. Emadvodza ayaye avunule emajobo lentiwe ngetikhumba tetinyamatane letehlukene njengemsumphe, impunzi netinsimango. Lamajobo awefani, kunetinhlobo letehlukene. Kuye kube khona emabhebha. Entiwa ngetikhumba letinkhulu futsi avunulwa odvwa ngaphandIe kwemahiya. I amanye emajobo kuba emagogo, Ienhlobo yemajobo ngulevame kakhulu knletikhatsi talamuhla. Kute kutsiwe emagogo lrusukelwakulendzawo lecumbile ngentasi ngembili. Lamanye emadvodza avunula timbece. Timbece cishe tifane nemagogo kodvwa tona tinemchewu emkhatsini. Lamanye emajobo lavunulwa ngemadvodza kuba tintwayi. Lawa ngemajobo lasuswe tiboya emkhatsini, kumbe emajobo lasaguge aze acotfuka boya.

## IMITFOMBO YELWATI
KUBANJWA KWENKUNZI

Ngembi kwekube seyiphelile inhlambelo, kubese kungena libutfo esibayeni. Ngalesikhatsi kutsiwa tindvuna letinkhulu nelibutfo lelidzala tihloma tinsingizi, tembatse tigeja, tivunule umdada nengwe. Labanye bavunula umdada wodvwa, bangalifaki lihiya ngaphansi. Labete lomdada bavunula emajobo bese kubitwa libutfo lelincane. Ngulaba phela lababuya kuyawukha lusekwane, kutsiwe abasondzele ngasenhlabelweni. Entsambama ngalelo langa kuyaye kungeniswe inkunzi lenmyama esibayeni senhlabelo. Lenknnzi isuke ita naletinye tinkhomo itsi nayisenmyango bayikhetse Seyiyangeniswa tincandzeke leletinye. Inkhosi-ke seyiyasondzela ifike ishaye lenkunzi ngendvuku letsite, bese itsi nanso-ke majaha, asho ayibhekisa kuwo emajaha. Emajaha ayaye ayibambe ngetandla lenkunzi ayetfwale aye nayo enhlambelweni, kutsiwa itsi nayiphuma enhlambelweni isuke seyelashiwe lenkunzi. Emajaha abese asayayidvubuta ngetIbhakela, labanye bagidze etukwayo ,labanye bayidvonse ngelulwimi ibe ibhodla yona . Bagcina bayiwisa, idzimate ife bagidze etukwayo ngetinyawo. 

lye itsi ingafa -ke lenkunzi, inyanga ibese iyayichacha emva kwekube seyiyigwaze emhlabankhomo yacedziswa ngawo emajaha. Ekuchachweni kwayo lenkhunzi kuyaye kukhishwe loko lokudzingwa yinyanga ekutsakeni emak:hubalo ayo 1atakusetjentiswa yinkhosi, Inyongo yalenkhomo iyakhishwa , icitfwe ilungiselwe kwekuba igatjwe yinkhosi ngelilanga lelilandzelako . Ebusuku-ke bangalelo langa kutawube sekuphekwa emakhambi latsite, lamakhambi aphekwe kanye nelifutfo, liselwa nemfe . Loluselwa nemfe kutsiwa kumila endzaweni lapho emaSwati adzabuka khona _. Ekuseni ngelivivi ngelilanga lelilandzelako , inkhosi iluma 1uselwa ikhwife eMphnma1anga nenshonalanga. Lolusalako luselwa lunikwa tinsila tenkhosi, letimbili yangesekudla neyangasencele. Kuyaye kube khona letinye tinsila letimbili, letingakabalwa. Lokunye kutsi kungafa yinye insila kuleti letimbili letibalulekile , leti letintsatfu letisele letibalulekile, kube ngito tonkhe letihlanganyelako ekuchubeni umsebenti wencwala.

Kuye kutsi ngelilanga lelilandzelako kube nemuntfu lomdzala loselikhehla . uye achube bafana labancane , hhayi emabutfo abamikise enhlambelweni, Phela inyama yalenkbunzi idliwa ngibo labafana labancane, labangakatfombi, labangakakhuhIuki futsi , baye bafike babase umlilo, hbanike lenyama yalenkhunzi bayose bayidle _ Lenyama njengobe idvubutekile ayihlamusi kepha bayayijabulela labafana, ngobe bayidla badzirnate tisu tibe bovu, Lihle likhipha bona Iabafana kutsi bayewutfota tinsaba temsutane netembondvo, kutewubaselwa lenyama. Batsi bangacedza-ke seliyahachnba Iibamikisa emfuleni, sebayawugeza phela ngobe lenyama yelashiwe. Akuhanjwa nalenyama ekhaya . Bayidla-ibehlule khona lapho , kutsiwa abemhatsi emtimbeni bavunula emajoba kuphele. Kukhona lenye inkunzi leye ibanjwe ngaphandle kwalena lebulewe, yona kutsiwa incwambu nayo kuba inkunzi lemnyama. Iyaye ifakwe enhlambelweni. Nayo ingena nalo libutfo. Kuye kutsiwe ngelisiko inkhosi igeza kuyo lenkunzi kuye kutsi kungahlwa bese lenkunzi iyavuIelwa ibuyela kuletinye tinkhomo ayihlatjwa leyo nkunzi.

## IMITFOMBO YELWATI
KUGECWA KWEMHLANGA

**Umgidvo wemhlanga uvame kwenteka ngenyanga yeNgci kumbe ekucaleni njaIo ngemnyaka**. Kuye kumenyetelwe kucala lapho inyenti isagcwele. Tintfombi tiye tibutseke ndzawo tonkhe tingeniswe etinhlendlweni tilale khona tilindzele lilanga lekusuka ngalo knyawugeca umhlanga, Kutawutsi nge1ilanga lelilandzela imini yantsambama ngetitfuba tensimbi yesibili kuphooywe. Kuhanjwa kuyahlatjelwa kuyawuIalwa emphakatsi. Nakufikwa emphakatsi tiyahlatjelwa tidle. Tintfombi natiyawngeca umhlanga tiye tihambe nenkhosatana. Tintfombi letivmnelekile kuyawugeca umhlanga nguleto letisetincane letingakagani. Tidzandzane nato tiyaya knyawukha nmhlanga , tiwukha etindzaweni letisedvute bese kutsi tintfombi lesetikhulile tiwukhe eSidvokodvo, Esidzidzini. Kulibangana -ke kusuka kaLobamba uye eSidvokodvo.

Titsi natiphnma tintfombi kuyawngeca IImhlanga ngekusho kwaNdvwandvwe (Iocashuniwe) utsi natiphuma atihambi todvwa , tipheleketelwa ngemajaha nabomake Iabatsite labatigadzile. Titsi tingefika Esidzidzini bese tiyemiswa. Kungena emajaha kucala nawo angena ngekwehlukana kwetigodzi , angena agece umhlanga bese tintfombi tiyemukela Ngaleso SlKbatsi emakbosatana nebantfwabenkhosi bahleti phasi. Lamajaha nasabona kutsi sewenele lomblanga kumbe utatenela tonkhe tintfombi babese bawubopha ngamibili , ngamitsatfu , banetise tonkhe tintfombi.

Emakhosatana nebantfwabenkhosi , uyehluka wahoo Uboshwe inyandzana leyehlukile kunalena yalabanye. Lomhlanga uba netishakato, futsi akufuneki Irutsi letishakato tihhohloke nangabe kwentekile intfomhi ihhohlokelwe sishakato semhlanga wayo, leyo ntfombi ayemukeleki endlunkhulu. Nasekuphelele konkhe sekucedziwe, intfomhi iwubeka eceleni umhlanga wayo. Phela akufuneki lesishakato sitsintse salomunye ngobe utawubese uyahhohloka, nasekubuyelwa emuva. Ngendlela habanyenti ngakhona, ungatsi Irusesidzidzini lapho bawukhe khona.

## IMITFOMBO YELWATI
INDLAMU

**Indlamu luhlobo lolutsite lemgidvo lapho kuhlatjelwa khona ingoma**, kushaywe tandla bese kungenwa ngamunye enkhundleni agidze. Atsi angaphuma kungene Iomunye njaIo. indlamu kuphindze kube yimvunuIo yetintfombi letiyawugeca umhlanga, kumbe tiyivunuIe nakunemcimbi lotsite lobalulekile ebukhosini. Tintfombi-ke tiye tivunuIe indlamu bese kutsi ngetulu tifake imijijimba.

## IMITFOMBO YELWATI
SIBHACA

Sibhaca ngumgidvo wemaSwati loveta ligalelo lelikhuIu emasikweni esive. Nakugidvwa sibhaca kuye kugcwale bantfu labayincenye yalomsimeto. Tingoma takhona naticuIwa kuhanjwa kanye kanye. Tente umsindvo lomnandzi Ionekuthula Bagidzi bayahlabela babuye batibetsele bagidze. Esigodlweni, bantfu bajatjuIiswa ngulokugidza kanye nemsindvo wetigubhu. Kuye kumeuyetwe kushiwo netibongo. Sibhaca ngumcimbi wesive ngobe bonkhe barimbaadzakanya nalomgidvo. Bafana bagcoka baphelele ngemvunuIo yabo naba gidza. Bavunula emabhoko bawabophe ngentasi kwemadvolo nasemkhonweni bese baphatsa nemahawu.

## IMITFOMBO YELWATI
KUKHULA KWALABASIKATI

**Bantfu labasikati babaluleke kakhuIu esiveni semaSwati**. Babamba nendzima lenkhnIu ekwakheni sive, Labasikati -ke nabo behlukaniswe ngetigaba taboo Kunetidzandzane, ematjitii, tintfombi, tingcugce, bafati nabogogo. KukhnIa kwemuntfu yintfo lebalnIeke kakhulu emphilweni. KuIapho kufike kugcame khona imfundziso lenhle nalenemasiko. Phela ngelisiko lesiSwati nakutelwe mnntfwana wentfombatane ekhaya kuyajatjulwa. Uyise nye ajabuIe kakhuIu ngobe usuke abona kutsi sibaya sakhe siyavuka.. Ingani phela itawutsi ingakhula leyontfombi, ilotjolwe atfole amabheka. Ngako-ke intfombatane nayitelwe iba netigaba lekumele yendlnIe kuto ngembi kwekuba ifike ebudzandzaneni, Nakatalwa, lImntfwana lomsikati are abe netinyanga letintsantfu kutsiwa luswane. Lapho ublala endlini etsiwe nelibito, lwatiswe uyise netihlobo kanye nenyanga yemuti Sigaba lesilandzela lesi sebuntfwana, lapha usuke asanetinyanga letine kuya eminyakeni lemitsatfu. Lapho -ke ufundza kukbasa, kuhamba nekukhuluma kahle. Unina ubese uyamlumula ebeleni . Ngaleso sikbatsi imvunulo yakbe kuba buhlalu labugaba ekhalo.

## IMITFOMBO YELWATI
Tidzandzane

**Budzandzane busukela eminyakeni lemine kuya kulesiphohlongo**, Lapho usuke sekakhulile unmtfwana. Uye anikwe nemisebenti lengasho lutfo lengangebukhulu bakhe. Sidzandzane siye sidlale emadlwane. Tidzandzane tivunula luvadla.

## IMITFOMBO YELWATI
Ematjitji

**Sigaba sematjitji kusuke kusigaba Iesilandzela sebudzandzane**.  Kulesigaba ematjitji laneminyaka leyimfica kuya eshumini nakunye, aphuma timphumamlotsa. Hleta (locashunuwe) yena utsi iminyaka yematjitji ibangaphansi kumbe ngemdlwana kwelishumi nesihlanu. Litjitji alikefiki esigabeni sekugana, ngobe lisengakefiki esigabeni sebufati. Kumbe sebuntfombi leseyilungele kutekwa. Umsebenti wematjitji kuba kukha emanti, kuyawutfota nekutfunywa ekhaya. Ematjitji avame kuhamba netintfombi, kufundziswane umsebenti walabasikati. Litjitji livunula luvadla kumbe lihiya linye ngobe lisuke lisengakagani, Esigabeni sematjitji kulapho intfombatane itfomba khona, kantsi netimphumamlotsa ticala kuphuma. 

Kuletinsuku-ke akusentiwa Ioko ngenca yemphucuko. Nawo ematjitji ajabulela kuba netimphumamlotsa ngobe asuke asatawusonywa. Kuganwa akusahlonishwa njengakadzeni, Uchuba atsi lomsikati lokuIesigaba nakatfomba ungcimuIiswa ngugogo futsi longasayi emacansini. Kutfomba kuya ngekushiyana ematjitjni. Labanye bayashesha kutfomba kantsi. Labanye njalo bayephuta kuya nangekutsi inhloko yemuntfu itsambe kanganani Lonenhloko lecinile uyephuta Iomunye njalo ageine entelwa timbita kute kuvuIeke sikhatsi sakhe. Kutfomba yintfo Iehlonishwa kakhuIu emasikweni esintfu ngobe ikhomba kukhula kwemtfwana.

## IMITFOMBO YELWATI
KUKHULA KWALABADVUNA

**Labadvuna nabatalwa, ngekwelisiko lesiSwati kuba netigaba letitsite labengca kuto**. Kuba netigaba letibaluleke kakhulu esiveni semaSwati. Umntfwana wemfana nakanetinyanga letintsatfu kutsiwa luswane. Lomtfwana ugcinwa endlini, etsiwe libito akhonjiswe inyanga, uyise kanye netihlobo, bese wegatjiswa lucotfo lwemitsi lwekumvikela. Angefika enmyakeni wesitsatfu akasabitwa ngeluswane, kntsiwa ngumntfwana. Lapho ufundziswa knhamba neknkhuluma kahle. Uphindze alunyulwe ebeleni. Lucotfo luyakhishwa bese wegaba buhlalu kuphela. Kusukela knyo leminyaka lemitsatfu kuya kulesiphohlongo kutsiwa ngumfana. Lapho ucala kwelusa emazinyane, adlale nemidIwane. Ngelisiko IwemaSwati kntsiwa usika tindlebe avunule nemajobo.

Bekatsi angahlanganisa iminyaka lesiphohlongo kuya elishumini nesikhomhisa, bese sewuhitwa ngelijele. Lijele belelusa tinkhomo, litfunywe. Utsi kuIeso sigaba bekuphindvwe kwentiwe lisiko lekutfomba. Kantsi lijele lona belivunula emajobo lifake nemncadvo. Nangabe lomdvuna aseniminyaka lengemashumi Iamabili nesikhombisa, kutsiwa lijaha. Lijaha ngumuntfu lomdvuna losakhulile, Iangasoma, alwe timphi abuye atingele. Lijaha livumelekile kutsi selingateka umfati  liyatigcabha ngebungilo, ligaba buhlalu besingani salo. Lomdvuna angahlanganisa iminyaka lengemashumi lamabili nesikhombisa kuya emashumini lasitfupha lapho lijaha selingena esigabeni sebudvodza. Indvodza ngumuntfu lomdvuna losatekile lonemfati Utsi indvodza ihamba imihlangano yengamele tintfo letinyenti. Itfunga sidlodlo iphindze isigcoke. Uchubeka achaze atsi kadzeni indvodza ingengca eminyakeni lengemashumi lasitfupha ibese iba licheku, lekutsiwa ngumkhulu. Mkhulu wennta imisebenti lemincane ekhaya. Uphindze engamele imisebenti yemadvodza lamanye, uWonishwa kakhulu ekhaya. Mkhulu naye wembatsa sidlodlo, abonakale ngaso.

## IMITFOMBO YELWATI
KUHLONIPHA KWALABASIKATI

**KuhIonipha esiveni semaSwati** akugcini ebantfwaneni kuphela, nakulabadzaIa kudzingekile. Make ngulomunye umuntfu lekufimele kutsi inhlonipho yakhe ayivete igcame ekhaya. Make kufanele akhombise inhlonipho emmangweni, embatse ngendlela lefanele. Sintfu sitsi make ufanele agubetele inhloko nasemkhambatsini, futsi akamane akhulume nemadvodza -nje. Umfati akahlali esitulwini lapho kunemadvodza khona. Ekhaya nmfati uhlonipha indvodza yakhe nebekhakhakhe. kulesinye sikhatsi nangabe indvodza icabene nemkayo, umfati akaphendvulani nendvodza. Nakukhona lokumphetse kabi ubikela uninatala, kube nguye lowekhuta indvodzana yakhe. Umfati nakendzile uyamhlonipha uyisetala neninatala, akababiti ngemagama. Akammunyisi umtfwana embi kweyisetala futsi akambuki emehlweni Inhlonipho emkhatsini wamaketala namalokatana yehlukile kuneyamalukatana neyeyisetala. Maketala nguye losondzelene namakoti.

Umfati nendzile ngesintfu uyadla embikweninatala kepha uyisetala akamdleIi, uyamhlonipha akammemeti uyisetala. Nangabe afuna kumkhulumisa kufanele aye kuye, afike aguce bese sewukhuluma loku lete ngako. umfati asesengumakoti akangeni macondzana nemnyango, ungenela eceleni kwenmyango, agege eyame Iiguma bese uyangena -ke endlini. 

## IMITFOMBO YELWATI
KUHLONIPHA KWEBANTFWANA

**EmaSwati sive lesihloniphekile futsi lesatiwa ngenhlonipho.** Bantfwana bafundziswa kuhlonipha basebancane. Bafundziswa kuhlonipha bonkhe bantfu labadzala Akukhatsaleki kutsi lowo muntfu uyamtala kumbe cha, inkhani, nakamdzala. Lomsikati umbita ngamake kantsi Iomdvuna ngababe. Ngesintfu unmtfwana akambiti umuntfu lomdzala ngelibito. Futsi akambuki ekhatsi emehIweni NgeSiswati unmtfwana ufundziswa kutsi nakakhuIuma nemuntfu lomdzala akemi ngetinyawo kepha uyaguca. Nakaphiwa lokutsite uyaphaphatsa, emukele ngetandla IetimbiIi, abonge ngesibongo saIowo muntfu lamphako.

unmnfwana nakaphiwa Iokutsite akumele kutsi akwaIe, kumele akwemukele ngetandla totimbiIi. Esiveni semaSwati Umntfwana akabemeli bantfu Iabadzala endlini nangabe unmtfwana angena endlini akhuIuma nalabadzala uhlala phansi, futsi akahlali esituIweni semnumzane kumbe adlele esitjeni sakhe, kuyahlonishwa. NgeSiswati inhlonipho ikhonjiswa nome ngabe kumuphi umuntfu lomdzala. Unmtfwana lohloniphako kukholelwa ekutseni uba ngulophumelelako emphilweni. Kuhlonipha kulandza tibusiso nenhlanhla emadlotini.

## IMITFOMBO YELWATI
KUHLONIPHA KWALABADVUNA

**Labadvuna bayawulandzela umtsetfo wekuhlonipha**. Emadvodza kufanele akhombise inhlonipho emaIungeni emindeni yawo kanye nasemmangweni. lndvodza ayimtsetsisi umfati kumbe imshaye embikwebantfu. Lijaha alimbiti umuntfu lomdzala ngelibito, liye litsi 'babe' kumbe 'make' kulomsikati. Aliphikisani nemuntfu lomdzala ngisho nome lolomdzala uneliphutsa, ucolela kuthula. EmaSwati akholelwa ekutseni umuntfu longahloniphi bantfu labadzala ufulatselwa ngemadIoti. Umkhwenyane uyamhlonipha uninatala. Akadli embi kwakhe kantsi neninatala uyamhlonipha ngalokunjalo. Maketala uyembatsa entele kutsi umkwenyane angaboni nelibele lakhe. Umkhwenyane akammemeti uninatala futsi akakhulumi naye eme atse mpo! Umane agobe intsamo.

Kuhlonipha akunalibala, Indvodza lesandza kuteka ayinawo emagunya ekubusa umfati nebantfwana nangabe uyise asaphila. Bantfwabakhe utsi ngebantfwababe nelikhaya lakhe utsi ngumuti wababe. Nangabe lijaha Iifimdziseke kahle; nasemihIanganweni yesive alihlaIi emkhatsaniseni webantfu labadzala Liyabahlonipha. Etibhimbini tesive nasemihlanganweni kulapho inhlonipho igcama khona.

## IMITFOMBO YELWATI
KUBALULEKA KWEMUNTFU LOMDZALA

**lmindeni yemaSwati ihleleke ngendlela yekutsi ngulowo nalowo unendzima layidlalako.** Labadzala batsatfwa njengalabahlakaniphile, labanelikhono futsi nelwati macondzana nemphilo. Umuntfu lomsikati losakhulile ubitwa ngagogo, lomdvuna kutsiwe ngumkhulu. Bobabili kuba netindzima labatidlalako emndenini. Gogo naMkhulu bantfu labatsandzeka kakhulu ekhaya. Kuba nabo kuba sibusiso kakhulu, ngobe kutsiwa ngemadloti ekhaya. Likhaya lelinebantfu labadzala Iiba nesitfunti futsi lihlonishwa nangabo bonkhe bantfu emmangweni. Ngekwesintfu bantfu Iabadzala batsatfwa njengabeluleki. kadzeni bekuba nendlu yagogo lapho bantfwana bafundziswa khona buntfu, emasiko nemihambo yesintfu. Gogo bekabuye anike nemiyalo kubantfu labadzala labanetinkinga. Onkhe emalunga lakhona emndenini abebahIonipha labadzala.

Bantfu labadzala bebangalahlwa kumbe bayewuhlaliswa emakhaya alabadzala. Bebatsandvwa ekhaya ngelwati Jabanalo ngemphilo. Ngibo labakhulisa batukulu. NgesiSwati kuye kube netindlu letinyenti ekhaya. Kagogo yindzawo lebaluleke kakhulu; kulapho labalele nalabaphilako bahIangana khona nakukhulunywa tindzaba letibalulekile temndeni. Nangabe kukhulunywa nemadloti ekhaya, kuye kube ngugogo kumbe mkhulu lonika emadloti kudla kwawo. Ngako -ke babaluleke kakhulu bantfu labadzala emindenini nasemmangweni wonkhana.

## IMITFOMBO YELWATI
KUTEKWA KWEMFATI

E**siswatini kuloboIa akumenti umfati.** Umuntfu nakalobola usuke atsenga bantfwana kumbe intalo. Umfati ngelisiko lesiSwati ngumuntfu lomekezile wagcotjiswa Iibovu lalowo muti lendzele kuwo, wangeniswa asibayeni wahlaba ngesikhali phansi Kumekeza lisiko leIatiswako naleliblonishwa kakhulu emaSwatini. Ngekumekeza intfombi suke seyitinikela kuleyo ndvodza lendza kuyo. Uchubeka achaze atsi kugidza umtsimba nako akumenti umuntfu kutsi abe ngumfati kusuke kungumcimbi nje. Kungako kutsi ngemuva kwemtsimba makoti angeniswe esibayeni Iapho ayawukwenta khona tifungo takhe ngekuhlaba ngesikhali. Lijaha naselifuna kuteka futsi leseliyibonile intfombi leliyitsandzako liyimemeIa kubo Iapho bafike bayifake esibayeni. 

## IMITFOMBO YELWATI
Tintfombi

**Sigaba sebuntfombi sicala eminyakeni Ielishumi nesitfupha kuya eminyakeni lengemashumi Iamabili nakunye**. Umuntfu lomsikati usuke asatfombile kuleso sigaba, futsi asasesigabeni sekusonywa ngemajaha. Intfombi ifundziswa kutsi kufanele itiphatse njani nangabe iyewujuma. Intfombi yeliSwati lefundzisiwe ayimane igane kumbe isuke iyewujuma-nje. Kuba nemitsetfo Ietsite IeIandzelwako. Indvuna yelibutfo Ietintfombi kuba ngiyo Ietsatsa sincumo macondzana nentfombi leseyifanele kugana. Intfombi Ieganile ifundziswa kutsi nayiyewujuma ayilali ndzawonye nelijaba. illeta(locashuniwe) yena utsi intfombi nayijumiIe lijaha suke Iiteyikhomba bakubo kutsi itakuba ngumakoti Iapha ekbaya. Baye batsi bangayibuka banetiseke bese bayasho endvodzaneni kutsi "Ngumfati sibili". Tintfombi-ke tenta imisebenti leminyenti ekhaya. Tiyacentsa,tishanyele Iibala. Lukhula nasemasimini luhlakulwa ngito. Imvunulo yetintfombi kuba ngemahiya. Intfombi ifundziswa kutihlonipha nekuhIonipha labanye bantfu, ngobe isuke seyitawuya emtini iyewendza. Ngaleso sizatfu kubhekeke kutsi ibahloniphe nebemtini ngaIokufanako , ingakhetsi.

## IMITFOMBO YELWATI
INGCUGCE

**Ingcugce** yintfombi lekhulile. Isukela eminyakeni lengemashumi lamabili nakunye kuya eminyakeni lengamashumi lamabili nesitfupha. Utsi kuvame kuba tintfombi lesetiganile, letiIindzele kutekwa nobe nini. Kuba sigaba sekugcina sebnntfombi. Ingcngce ikhehla sicholo nangabe kukhona Iijaha lese liyiganiIe. Tingcugce ngito letengamela tindzaba tetintfombi tesigodzi. Kantsi nekuvunula kwato sekwehlukiIe, kukhomba inhlonipho. Ayisayivunuli indlamu ngenca yekuhIonipha umtimba wayo kanye nesigaba sayo. NayivunuIile ifaka emahiya iwaphambanise kute kungaveli umtimba. Silumbi-ke siyehIuka nakufikwa endzabeni yekugana ngeminyaka. Tidzandzane letineminyaka leyimfica kuya eshumini tisuke setiganile futsi nendlela seyihambeka. Linyenti lato lifika esigabeni sekuba yingcugce selephukile. Empeleni kunebungoti bekungalandzeli emasiko. 

## IMITFOMBO YELWATI
KULOBOLA

**Kulobola lisiko lemaSwati kanye naletinye tive te-Afrika.** Nakulotjolwa kusuke kwakhiwa bunini bebukhoti, emindenini lemibili leyehlukene. kulobola akusiko kutsenga umuntfu njengobe kushiwo ngesilumbi. Utsi umuntfu akatsengwa ngobe angasilo liduku lekufinya. Ugcizelela atsi ngelisiko nangabe indvodza ilobola isuke itsenga intalo. Kungako nakutfolakele kutsi umfati ute intalo lusendvo lubese luyahlangana lwakabondvodza nelwakabomfati. Lendvodza itfunyelelwa dzadze wakabomfati kutsi atemtalela bantfwana. nawumtekile umfati angatfoli umntfwana kantsi washaya tinkhomo taphelela, bekukhishwa umtfwana wentfombatane kabolomfati anikwe umkhwenyane , kepha kuba ngumtfwana wakabomfati latalwa naye endlini. Boyise balomfati bayatibonela kutsi ngaletinkhomo lebatidla ngalomtfwana, akukhishwe intfombatane imikiswe. Leyo ntfombatana kutsiwa yinhlanti. Nakwentekile bangaboni bakabomfati, indvodza iyaya iyewutikhalela kepha icele kahle hhayi ngelulaka. ungacela ngelulaka ngeke bakunika, batsi lomntfwana akabulawanga ngibo kutsi angatali.

## IMITFOMBO YELWATI
MVELINCHANTI

**EmaSwati njengato tonkhe tive tema -Afrika abevele amati Mvelinchanti kusukela kadzeni**. Abengamkhonti ngendlela lasakhontwa ngayo kulesikhatsi salamuhla. UMdali bebambita ngaMvelinchanti , Qamata. Bebatsi lidloti lelikhulu kwendlula onkhe, bekwatiwa kutsi nguye lowadzabuka kucala, ngemuva kwaloko wadala bantfu netilwane. Ligama lelitsi Mvelinchanti lisho kutsi wavela kucala . Nguye lowadala tonkhe tintfo emhlabeni. Utsi kukholelwa ekutseni akwatiwa kutsi wanyamalala washonaphi. Kepha nguye uMdali wako konkhe. EmaSwati -ke nawo njengato tonkhe tive letinmyama, akholelwa ekutseni umphefumulo awufi. Kutsiwa umuntfu uhambile, sewusishiyile, akasekho emhlabeni, ulele. EmaSwati akholelwa ekutseni Mvelinchanti unemandla ekubentela nobe ngayini labayidzingako. Kepha -ke acela laba lese balele kutsi kube ngibo lababacelela loko lesuke bafuna kukucela kuMvelinchanti, ngobe kutsiwa labalele ngabo labasondzelene nalosemafini, Ngako -ke kumele tinkinga tetfulwe kubo kuze bona batendlulisele ku Simakadze, Ngesikhatsi seluhlambululo umuntfu Iosalele uyavuswa, atsatfwe ayiswe ekbaya. Lapho utawufike abe lidloti, bese ugadza unmdeni wakhe, awuvikele etinkingeni lebetingawehlela, Kuye kutsiwe -ke nakuphahlwa kusuke kukhulunywa nalabaphansi, emadloti. Kunendlela yakhona lesetjentiswako nakukhulunywa nabo. Lona lokhulumako ucala ngalosandza kushona kutsi atjele Iamlandzelako njalo njalo kuze kufike kuwekugcina , latawuclmmana naMvelinchanti endlulisele kuye lesicelo.

Leso naleso sive sineligama Iesilisebentisako. Kusho, nje: beSutfu batsi nguModimo, emaXhosa atsi nguThixo, eMandebele nguZimu, iKakaramba , emaShangane atsi nguXikwembu. emaZulu wona atsi nguMvelinchanti. Ngako -ke ngulelo nalelo gama linenchazelo yalo lephelele kutsi Iishoni, Emagama akhe akhombisa bukhulu bemandla akhe nekubaluIeka kwakhe. Ngete sasho kutsi nguyiphi indlela IekumeIwe iIandzeIwe, kepha kuble kutsi Iowo nalowo atikhetsele Iayibona incono kuye. EmaSwati abuye akholwe kutsi Mvelinchanti ubusa etikwetintfo tonkhe. ImvuIa, Emasimu nemfuyo Iruvela kuye. Lelinye ligama lambita ngalo batsi ngu" Mkhuhmchanti" lokusho kutsi ngumkhulu. Leligama Iisetjentiswa Iruphela kumuntfu lomdzaIa longukhokho. Loku kuchaza kutsi wonkhe mnuntfu lokhona usukela kuye. Mvelinchanti utsatfwa njengemtali lonelutsandvo, nalonalrekela bantfwabakhe. Ligalelo leIikhulu lamkhulu emndenini kutsi atsandze abuye anakekele batukuIu. EmaSwati abuka Mvelinchanti amfanise namkhulu emndenini.

EmaSwati lamanyenti akholelwa ekutseni Mvelinchanti akusuye kuphela mnndali webantfu kepha uphindze abe yimphendvulo kuto tonkhe tinkinga bantfu Iababukene nato. Ubuka wonkhe umuntfu netintfo letenteka emmangweni wonkhana. Umuntfu lophatsa kabi lomunye Mvelichanti umjezisa ngekutsi afulatselwe ngemadloti, avelelwe ngemashwa agule, kumbe abeyinyumba.

## IMITFOMBO YELWATI
EMADLOTI

**Inkholo yemadIoti yakhelwe ebuveni baleso naleso sive kutsi yini tintfo leIrukholelwa kuto**. Inkholo yemadloti ifaka ekhatsi tinkholelo, Ietichaza kutsi tintfo letitsite kwentekanjani kute tibekhona Iphindze ichaze ngetintfo emaSwati lakholelwa kutsi atentiwa esintfwini kanye naleti letentiwako. Ibuye ichaze indlela tintfo letenteka ngakhona enkholweni yesintfu, njengalapho utfola kuphahlwa emadlotini ngetikhatsi letitsite kutsiwe Irukhulunywa nalabalele. kuphahla akusiyo intfo lemane yentiwe nobe njani. Kepha ngumsimeto lohlonishwako. Uma umuntfu afima kukhuIuma nemadloti, uphisa tjwaIa bemadloti ahlabe imbuti kumbe inkhomo. Ngobe angeke akhulume nalabalele angakacitsi ingati. Loku kuveta inkholo yemaSwati nasekutseni umuntfu akafi, kepha uhIaIa kuIabaphansi ingunaphakade, abe lidloti njengabo. Kutsiwa loku kubangelwa kungabhubhi kwemphefinnulo.Loku kufakazweIa nayindleIa umuntfu langcwatjwa ngayo.

Umuntfu uIahlwa anetimphahla takhe. Tindvuku netikhali atingeni lapho alahlwe khona umnumzane ngobe angalwa ngato. Kushiwo lidloti lakhe phela, Labanye nabangcwatjwa bahamba nelicansi nengubo yekuIaIa kanye netimphahla tekugcoka. ikakhulukati Ielengatsi indzadlana, Iabeyitsandza futsi ayigcoka kakhulu.. Kutsiwa yinsila yakhe. Tonkhe letintfo ungcwatjwa nato lomuntfu. Kuletinye tive temdzabu utfola umuntfu angcwatjwe nendishi, inkomishi nelucwephe. Kusuke kukholelwa kutsi utatisebentisa embili leto tintfo. Kulesinye sikhatsi ukhandza bakubeke etikwelithuna. Nakuphahlwa kukholelwa kutsi inyama yembuti kumbe yenkhomo Iehlatjiwe, bantfu bekucala lekumele bayidle leyo nyama baphindze banatse tjwala balomsebenti ngemadloti. nakuphiswe tjwala bemadloti, buye butsi bungahlutwa bubekwe ngeludziwo loluncane emsamo endlini lenkhulu kukagogo. Kukholelwa ekutseni labantfu labadzala labalele bete ematinyo kepha bayayidla lenyama banatse netjwala lobused.ziweni lemadloti. Lenyama nalotjwala kuphind.ze kudliwe lapha ekhaya ngemuva kwemalangana.

## IMITFOMBO YELWATI
EMAGUGU ESIVE

**Emagugu esive tintfo letisetjentiselwa kutivikela, kutiphatsa nekwakha buntfu bemphilo yemuntfu nekuvikela sive sonkhana.** Tinyenti -ke tintfo letatiswa njengemagugu esiveni semaSwati; njengemindeni lemikhulu, sikhatsi, inkbatsa, kusisa, kunakekela, kuphana, inhlonipho, lilima, kwenana, musa nekucolelana. Umuntfu loliSwati Ielifundzisekile nalosabambelele emasikweni ngete wamehlukanisa naletintfo letingemagugu kuye. Phela tivame kuba nemtselela lomuhle ebuninini nasesiveni sonkbana. Kutigcina kwemuntfu kweyame ebuntfwini nasemihambeni yesintfu. Ngesintfu imphilo yebuntfu, kuphila ngekujabula lekugcile emacinisweni.

## IMITFOMBO YELWATI
IMINDENI LEMIKHULU

Nome ngabe ngumuphi umndeni emmangweni, umndeni yintfo lebaluleke kakhulu futsi nalehlonishwako. Inkholo, emasiko eSiswati nekukhuliswa kwebantfwana ngendlela lengiyo kugcile emindenini. Kulapho lusha nesive bafundza khona kulandzela imisimeto nemihambo yaleso sive. Unmdeni ngiwo lowendlulisa emasiko esive nekubaluleka kwebuntfu. Bantfu labadzala emindenini lemikhulu ngibo labavame kuba nelwati lwemasiko. Ngekwesilumbi imindeni lemikhulu ayikho. Nakukhulunwa ngenmdeni, silumbi sisho babe, make kanye nebantfwababo kuphela. Imindeni lemikhulu ibalulekile esintfwini. Kulindzele kutsi wonkhe umuntfu lolilunga lenmdeni utfola kunakekelwa nelutsandvo lolwanele. Bantfu labadzala belusendvo bayablonishwa ernindenini lemikhulu. Babe uba yinhloko, kutsiwe ngu Mmnnvrne. Uba nenkhosikati yinye kumbe emakhosikati lamanyenti. Bonkhe bantfwabakhe labangakendzi behlala ekhaya. Emadvodzana lasatekile nawo ablala lapha ekhaya nebafati nebantfwababo, bonmakabo, bodzadzewabo kanye nalabadzala.

## IMITFOMBO YELWATI
Tibongo tenkhosi Mswati III

Mswati lomnyama kulabalutfuli.

Lodvungandzaba waseMbelebeleni,

Lodvungandzaba waseMamphondvweni.

Mgobo kalomphondvo.

Dvuma phasi-ke msa kaNdaba,

Bakuva nangetingcigco bayakubalekela.

Dvuma phasi-ke Mphandleni lonjengelilanga.

Lomagadlagadla waSobhuza.

Langa lelaphum' eSitjeni kaNkhosikati,

Labonwa tingabisa tekhaya netsafeni,

Tagijima tayawutekela bonina emakhaya,

Baphuma balihlola ngetikhala temaguma.

Malokotsa lomnyama, ngulosenhlambelweni.

Nhlitiyo lemhlophe ngekwehlula emanga emadvodza.

Nembala Makhosetive sewukhulile,

Kukhula kwakho kungiphicile;

Ingani ukhule ngekutfula,

Wakhula ngentfutfuko Mbangazitha.

Kubhodla kwakho kuletsa kutfula Mlisa.

Unyatsele eShiselweni live lonkhe lanambitsa Silosikhulu.

Ubhodle eNgwane ekolishi, lakhula likolishi.

Mahamba yedvwa lonjengelilanga,

Mahamba yedvwa lonjengenkhom' ilahlekile.

Ngikusho ngiyakwesaba-ke Makhosetive,

Inkhani awucedvwa Mlisa!

Uyimbube uyingwenyama!

Wena ungangaLudzeludze!

Bayethe!

Wena waphakathi!
Tibongo tenkhosi Mbandzeni

Madeya kaNdaba,

Wadeya inkhabi netimphondvo,

Watsenga emajaha,

Ngoba ubona emandanda akubhilingile.

Luhhawuhhawu lungankhondlo kaLozijiba,

Labatsi bayigidza bebayigobel' emadvolo.

Liphumile lilanga!

Wo buya Mngabashe!

Labashisa bantfu,

Labadzabula timvalo.

Baletsamela bantfwababoNoyi,

BantfwababoNkhotfotjeni baletsamela ematjeni,

Mkhonto ubanga tililo,

Ubanga tinyembeti.

Licili masonga kwabese kuyabonakala,

Usongele uMshadza khona kaThulwane,

Wasonga ngeMjindi,

Wasonga ngetiNjonjela,

Watsi Sibhejane

Yindlebe yakho yekubalalela,

Umkhosi uhlatjwe nguMampulo,

Watsi ngiyabika yehheni!

INdlavel' ihlome ngesokusa,

Kwasa timphungs tilel' etulu.

Mkhatsati wetimvemve tebeSutfu,

Labebatishaya batibetsanisa,

Bezsutfu bakaMabhula nebakaSasawana.

Sobakhandza ngekubakhandzanisa beSutfu,

Bebaphetse buhhobe,

Busesitjeni busesiswini,

Wase uyabuchitsa

Wase uyabusakata.

Lukhozi lumabhula

Laph' imihlambi idla khona,

YawoNgangaza kaMbok' eNtfonjeni

Ngoba ngihlangene naDlamini,

Achuba tinkhomo,

Atichuba ngeyendlunkhulu,

Lemahalahala.

Umgenuli wemaguma,

Kuyosala timphahla tibahawula,

Nanamuhla loku,

Solo tiyabahawula.

Bayethe!

Wena waPhakathi!
Maphiveni

**Maphiveni** yindzawo lesenyakatfo mphumalanga yeSwatini . Itfolakala enyakatfo yeSimunye, edvute nemncele neMozambique. 

Lendzwa yatiwa njengaletinye tindzawo tekuvakashelwa ngenca yebuhle bendalo yalendzawo. 

Labavakashela lendzawo bafike bahambe etintsabeni ngetindlendlana  tekuhamba bse batfootela buhle balendzawo mawuyibukela etulu etinstabeni. Ingulenye yetindzawo levakashlea kakhulu tihambi temave letifika laswatini.  

## Tikhombo

* Fitzpatrick, M., Bond, B., Umgcini, G, Richmond, S, kanye Warren, M (2004). *INingizimu Afrika, eLesotho kanye naseSwatini.* Tinyawo, i-VIC: Iplanethi Lenesizungu .
Outline of Eswatini

Loluhlaka lolulandzelako luniketwe njengekubuka konkhe kanye nesicondziso sesihloko se-Eswatini:

**[[Umbuso weSwatini|Live lase Eswatini]]** ngalokusemtsetfweni latiw njenge **Mbuso wase-Eswatini** loku live lelincane, lelivalelekile, lelisemnceleni weNingizimu Afrika ngetinhlangotsi letintsatfu ngaphandle kwemphumalanga, lapho lisemnceleni weMozambique .

Lelive, lelihlalwa kakhulu bantfu bemaSwati labakhuluma siswati, libitwa ngenkhosi yelikhulu lesi-19 Mswati II, lapho khona bantfu nabo batsatsa ligama labo.

Lelive  selineminyaka lengu 57 latfola  ndiphethe embusweni wemangisi. Lenkhosi lebusako seyesibili kubusa kusukela  lelive latfola mazibuse ngemnyaka wa 1968 enyangeni yenyoni mhlaka 6. 

Lelive leswatini  libuswa nge Tinkhundla, lapho khona kukhetfwa emalunga ephalamende  etinkhundleni kutsi amelele bantfu ephalamnende nakushaywa imitsefto. Lamalunga ephalamende akhetfwa sive semaswati bese kutsi ndvunankhulu walelive yena akhetfwe yinkhosi yalelive. Ndvunankhulu ke yena kumele abe waka Dlamini  sibongo sakhe kute avumeleke kutsi abe ngu ndvunankhulu walelive. 

Live leswatini latiwa ngekhicita umoba, phayinaphu,netigodvo kulokunye. Litsengiselana nemave emhlaba kanye nalawo laseceleni kwalo. 

Umnotfo walelive usime kulobudlewane lelinabo kanye nelive lelibomakhelwane  iningizimu-afrika lekulive lelinotse kakhulu kutemnontfo lapha e Africa. 

Kungunyalo live leswatini liholwa yinkhosi yalo Inkhosi Mswati wesitsatfu. 
 

## Sikhombo jikelele
Eswatini for Positive Living

**Inhlangano ye Eswatini ngekuphila Ngendlela Lekahle** (ESWAPOL) yi-NGO yaseSwatini leyasungulwa nga-2001 ngu Siphiwe Hlophe kanye nalabanye bomake labane labaneligciwane lesandulelangculazi . Lehlangano ye ESWAPOL iniketa teluleko nemfundvo, futsi ifuna kwenta ncono timo tekuphila tebantfu labatsintsekako noma labangenwe nguleligciwane lesandulelangculazi etindzaweni tasemakhaya, linyenti labo bomake. Lenhlangano inemalunga langetulu kwetinkhulungwane, linyenti labo bomake, futsi injalo ikhutsele kakhulu lenhlangano.  

Lenhlangano ingumlingani we-UK Charity, inhlangano yabomake. 

## Tinjongo te-ESWAPOL

* Kuniketa kuceceshwa nemfundvo mayelana ne-HIV/AIDS emimangweni yasemakhaya .
* Kugcugcutela imphilo lekahle kanye nekudla lokuhle emimangweni yasemakhaya .
* Kuniketa tinsita tekweluleka imindeni leselusizini (letsintsekile)
* Kusungula imiklamo letawungenisa imali emimangweni yasemakhaya .
* Kunakekela tigulane letigula kakhulu emimangweni yasemakhaya
* Kunakekela tintsandzane kanye nebantfwana labasengotini.

## Emanothi kanye netikhombo

## Tikhonjiso tangaphandle

* Iwebhusayithi ye-SWAPOL
* Iwebhusayithi lensha ye-ESWAPOL (isakhiwa)
Umncintiswano Wetingoma We-Eurovision 2025

**Umncintiswano Wetingoma We-Eurovision 2025** ubekelwe kutsi ube ngumncintiswano we-69 weMncintiswano Wetingoma We-Eurovision . Kuhlelelwe kutsi kwenteke eBasel, eSwitzerland, ngemuva kwekuncoba kwalelive emncintiswaneni 2024 contest ngengoma letsi " Ikhodi " nguNemo . Lomncintiswano uhlelwe yiNhlangano Yekusakata Yase-Yurophu (i-EBU) kanye nemsakato losingatsa iNhlangano Yekusakata YaseSwitzerland (i-SRG SSR), Lomncintiswano utawubanjelwa eSt St. Jakobshalle, futsi kutawuba nema-semi-final lamabili mhlatingu-13 na-15 enyangeni yeNhlaba, kuye ku-17 kuyo inyanga yenhlaba 2025.  Lemibukiso lemitsatfu lebukhoma itawetfulwa ngu-Hazel Brugger na-Sandra Studer, lapho khona -Michelle Hunziker ahlanganyela umdlalo wekugcina.
Bucwephesha

**Buchwepheshe** kusetjentiswa kwelwati lwemcondvo kute kufezwe imigomo lesebentako, ikakhulukati ngendlela lephindze ikhicite. Ligama lelitsi *buchwepheshe* lingaphindze lisho imikhicito levela kuleyo mizamo, Loku kufaka ekhatsi naku lokulandzelako:  laphatsekako njengetitja nome , kanye nalawo langaphatseki njenge - . Buchwepheshe budlala indzima lebalulekile kusayensi, bunjiniyela, kanye nemphilo yewonkhe malanga.
Vishal Choksi

**UVishal Choksi**, (owazalwa ngo-Ephreli 23, 1977) ungusomabhizinisi waseNdiya.
## Ukuphila kwasekuqaleni nemfundo
UVishal Choksi wazalelwa eChowpatty, eMumbai, eNdiya, emndenini kaDineshbhai Choksi noSudhaben Choksi. Waya eCarmelite Convent English High School eVasai naseVartak College wabe esejoyina eyunivesithi yaseHarvard ukuze aqhubeke nezifundo.
## Imiklomelo
* 2009 Asia-Pacific Economic Cooperation (APEC) "Umklomelo Wosomabhizinisi Onobuhlakani"
* "BID" Kyautar Tauraron Duniya don Inganci (Isigaba Segolide), eGeneva, 2012
* I-Kyautar Yuro ta Duniya don Inganci, 2018
* I-Takardar shaidar "Kamfanin Masana'antu na Gida" kusukela ngo-2021 kuya phambili yi-JMC
* I-GEA 2022 "Mafi yawan Kamfanin Ci gaban Software", eyethulwe ngu-Anupam Kher
## Inkomba
Tibongo tenkhosi Mswati II

TIBONGO TENGWENYAMA MSWATI WESIBILI

Mswati lomnyama kulabalutfuli.

Lodvungandzaba waseMbelebeleni.

Mkhephula ngajozi yaphalala ingati.

Mababal' ahlome nangelilanga lelibi,

Lobengadzinwa nakuhloma.

Lots' atidla ab' atifaka umgobo,

Lots' atidla watidla kaMabhoko.

Imamba leluhlata levuke

Etihosheni teluBhalule.

Inhlengetfwa leyavula tindlu kulabemukako.

Mswati ngitjele umuntfu lokwalako,

Ngitewuvuna insimu yakhe netingaba tayo.

Jozi gobana KoMadlenya.

Sibawuza simabanda ngamphondvo.

Gasa waManukuza!

Lohlasele ngelusongo kuMtjakeni abewakaMfuma,

Abetsi inyama yendlovu ayiphumi ekhaya,

Lohlasele ngelusongo kuMzila kaSoshangane,

Abetsi uMkhumbane kawuwelwa.

Ngob' indlela leya kaGasa ilukhondovana,

Ngihambe ngayo ngekweswela indlela,

Indlela lendze leya kaNdondoniya.

Lohlasele ngelusongo kuMphephetse,

Lohlasele ngelusongo kuMabhoko kaNsindeni,

Ngoba taboNdlela kaNciliba tigijima ngenshonalanga.

Mswati angisho kuwe kutsi unguMswati,

Ngitsi unguGwabini,

Ngoba utasigwaba netitsa.

Inkhankhu makhala kungakalinywa.

Wo buya Mswati!

Abosala emafusi hlanga.

Mswati ukhotse kungakamili tjani,

Lonyaka tjani sebumilile.

Inkhosi legwaze bantfu yaze yadzinwa,

Yaze yabatfumba njengetinkhomo.

Inkhosi yakitsi lehlabanako,

Ngingazange ngiyibon' inkhosi ihlabana,

Yagwaza ngelijozi yaze yadzinwa.

Kahle Mswati kucedza bantfu

Ngemvimbi nangemvimbetelo.

Tafa tinkhone nguTfwaphi.

Inyakuza.

Mavuso.

Ngekuvus' imiti ,

Imiti yemadvodza,

Khona beyingabola?

Mgobo kaLomphondvo

Awungen' emphalaneni,

Ungen' emagabelweni etiNyatsi,

Uvinjelwe yinjobo,

Beyiyembube, beyiyengwenyama.

Lomagadlagadla kaSobhuza.

Lomagadlagadla ashiy' imphi yakhe.

Mswati uchamile,

Ngoba wachama enkhomeni,

Wachama nasemuntfwini.

Bebatsi Mswati ngumfana,

Bebatsi usematfoleni.

Mangcimul' atfwale timphondvo.

Luhhawuhhawu lolufungwa ngulabemukako,

Batsi Mswati asiyubuya nakadzeni,

Ngoba Mswati uyabulalana.

Livuso leladl' umuntf' asesiswini,

Watsi longephandle wasindza ngekutibalekela.

Gijimani ngato tonkhe tindlela,

Niyewubikela Mpande kubakaZuli,

Nitsi indlovu idle lenye indlovu,

Yayeleka ngemahiya nemahlukuto.

Maphumangene nemahlabatsi.

Silwa ngemnyama nje kuyosa nini?

Inyoni kaMabitw' asabele,

Ubitwe nguShila kaMlambo,

Umbitele tinkhomo taMhlangala,

Ubitwe nguMawewe,

Umbitele tinkhomo taMzila kaSoshangane.

Ngelihwanca lakitsi lakaHhohho,

Lingasomi mlonyeni kumakhosikati,

Bebesaba tinjinji kuhlabana.

Ngoba buhwanca bakho Mswati ngibubalile,

Bungemashumi emashumi, buyeva.

Lomaviyoviyo,

Ngulotjab' umchopho.

Mahlal' elukhandzeni lweNyatsi,

Wentela beNyatsini,

Khona batekubalekela.

Lisikhiwa,

Lisivutfwa,

Kulamnyam' emakhiwa.

Nalapho akhona Mswati,

Bashela etindlini,

Kwavutsa tintsaba,

Kwavutsa Lufafa.

Kungatsi akusiye yena.

Simayedvwa longenambuteli.

Mabhunu kapiti sinisolile,

Ngekuhlab' inkhosi isavuna nine.

Mswati umbonaphi?

Emagumen' abonyoko,

Ngoba Mswati uhamba uyanyelela.

Bayethe

Wena waphakathi
Kusebenta kwelibito

## Inchazelo
**Libito** ligama lentfo lebonakalako nalengabonakali. sinemabito lavela kulamanye lafana nemabitontfo nemabitomuntfu.

### Libitontfo
Libito lelisuselwa esicwini sesento ngekubulala nkhamisa losekugcineni bese kujotjelelwa nkhamisa-o, bese kucalwa ngesicalo lesifanele.

sibonelo: Tsela- umtselo.

 Tfunga- umtfungo.

#### Libitomuntfu
Leli ligama lelivela esicwini sesento ngekubulala nkhamisa losekugcineni bese kujotjelelwa nkhamisa -i, bese kucaliswa ngesicalo lesifanele.

sibonelo: Fundza- umfundzi.

 Bonga- imbongi.

## Imitfombo yelwati
Mandisi Dyantjis

**Mandisi Dyantyis** (lotalwa nga-1983) ngumculi, kanye nemdlali welicilongo  waseNingizimu Afrika,lowatiwa ngekuhlanganisa kwakhe umculo we-jazz, welivangeli, kanye nemculo wesintfu wase-Afrika. Utfole kuhlonishwa ngekucoca kwakhe tindzaba letinemandla ngemculo, kudlala kwakhe lokutsintsa imiva, kanye nemandla akhe ekuhlanganisa tindlela temculo letehlukene ngaphandle kwemthungo.  

## Imphilo Yekucala Nemfundvo
Dyantyis wetalwa ngo-1983 eGqeberha. Kantsiinshisakalo yakhe emculweni yacala asesemncane. Ngemuva kwesikhatsi walandzela kuceceshwa lokusemtsetfweni kwemculo eNyuvesi yaseKapa, lapho ahlonipha khona emakhono akhe njengemdlali wecilongo, umculi, kanye nemculi. 

## Umsebenti Wemculo
Dyantyis ubate indzawo emculweni waseNingizimu Afrika ngekuhlanganiswa kwakhe lokuhlukile kwe-jazz, i-gospel, kanye nemisindvo yemdzabu yase-Afrika. Watiwa ngelivi lakhe lelijulile, lelivakalako kanye nemandla akhe ekudlulisela imiva lenemandla ngetinhlavu takhe. Umculo wakhe uvame kuhlola tihloko telutsandvo, umzabalazo, emagugu, kanye nebumoya. 

Nga 2018, wakhipha i-albhamu yakhe yekucala leyababatwa kakhulu, *Somandla*, leyakhombisa likhono lakhe lekuhlanganisa kucoca tindzaba nemalungiselelo emculo lacebile. Le-albhamu yatfola kunconywa lokukhulu futsi yamsungula njengemuntfu loholako emculweni we-jazz waseNingizimu Afrika wesikhatsi lesiphila kuso. Umsebenti wakhe lowalandzela wachubeka watfola kunconywa, kwamenta waba netilaleli letikhulako temave emhlaba.  

## I-Discograph

* *Somandla* (2018)
* *I-Cwaka* (2021)

## Bona Futsi

* Hugh Masekela
* Abdullah Ibrahimu

## Tinkomba
Emagama Enhlonipho

**Emagama enhlonipho** EmaSwati anelisiko lekuhlonipha emagama latsite elulwimini, kutsi esikhundleni sawo kusetjentiswe lamanye enhlonipho.'Emagama enhlonipho ngemagama lasetjentiswa bomake, labahlonipha ngawo emagama latsintsa bantfu basekhakhabo'.

Lokusho kutsi umfati loneyisetala longuSicatfulo, kubekisa,uze aye kagocanyawo angakaze waliphatsa Iigama leligama lelitsi ticatfulo. Lakhe lalisebentisako nguleli letinyatselo. Loku akubi lukhuni ngobe ucala asesekhaya kubo kulihlonipha Iigama leyisetala, atsi efika emtini abe asakwetayele loko.Lokusho kutsi umfati loneyisetala longuSicatfulo, kubekisa,uze aye kagocanyawo angakaze waliphatsa Iigama leligama lelitsi ticatfulo. Lakhe lalisebentisako nguleli letinyatselo. Loku akubi lukhuni ngobe ucala asesekhaya kubo kulihlonipha Iigama leyisetala, atsi efika emtini abe asakwetayele loko.Lokusho kutsi umfati loneyisetala longuSicatfulo, kubekisa,uze aye kagocanyawo angakaze waliphatsa Iigama leligama lelitsi ticatfulo. Lakhe lalisebentisako nguleli letinyatselo. Loku akubi lukhuni ngobe ucala asesekhaya kubo kulihlonipha Iigama leyisetala, atsi efika emtini abe asakwetayele loko.

## imitfombo yelwati
Inyuvesi yaseNyakatfo-Nshonalanga

* Ikhempasi yaseMahikeng
* Ikhampasi yase-Potchefstroom (Ikhampasi lenkhulu)
* Ikhampasi yase-Vanderbijlpark
Busuku Lobumhlophe (indzaba lemfisha)

Umlandzi uchaza ngesigameko lahlangabetane naso nakahamba esitaladini i-Saint Petersburg. Uyalitsandza lelidolobha ebusuku, futsi utiva akhululekile kulo. Ngesizatfu sekutsi bonkhe bantfu labekatayele  kubabona akasababoni, ngaloko-ke  akasativa akhululekile emini. Watsatsisela imiva yakhe kubo: nangabe bajabulile, naye bekajabulile; kantsi nangabe bebaphelelwa litsemba, naye bekaphelelwa litsemba. Buso lobusha bebumenta ative ayedvwa. Njengobe ahamba, uva kwangatsi letindlu betingamtjela naye kutsi tilungiswa njani nobe tize tipendvwe umbala lomusha nobe tidzilitwe njani.

Uhlala yedvwa efulethini lelincane eSaint Petersburg kanye nemsiti wakhe lomdzala  futsi langatsandzi kuhlanganyela nalabanye bantfu longuMatryona kutsi amnakekele bahlale ndzawonye. Ucoca ngendzaba yebudlelwane bakhe nentfombi lesayinsha, lengu Nastenka (lokusinciphiso seligama lelitsi  Anastasia. Ucala kumbona amile ngesheya kwajantji  futsi akhala. Ukhombise kukhatsateka acabanga kumbuta kutsi kwente njani, kepha wagcina achubeka nekuhamba.  Kunalokukhetsekile, waba nenshisekelo.  amuva amemeta, wangenelela wamsita kulendvodza beyimhlukumeta.
Emalungelo ebantfu eNingizimu Afrika

**Emalungelo ebantfu [[Ningizimu Afrika|eNingizimu Afrika]]** avikelekile ngaphasi kwemtsetfosisekelo . Umbiko wemalungelo ebantfu wanga-1998 lowabhalwa nguMyles Nadioo waphawula kutsi hulumende ngalokujwayelekile uyawahlonipha emalungelo etakhamuti; nomakunjalo, bekunekukhatsateka ngekusetjentiswa kwemagunya ngebaphatsimtsetfo, tinyatselo temtsetfo kanye nekubandlululwa.  Ikhomishini Yemalungelo Ebantfu iniketwe ligunya nguMtsetfosisekelo waseNingizimu Afrika kanye neMtsetfo weKhomishini Yemalungelo Ebantfu wemnyaka wanga-1994, kutsi igadze, kokubili ngekushesha nangendlela yetikhalo letetfulwa embikwayo, kungalandzelwa  nekuphulwa kwemalungelo ebantfu kanye nekufuna kulungisa loko. Iphindze idlale indzima yekufundzisa.
Lilanga Lemalungelo Eluntfu

**Lilanga Lemalungelo Ebantfu** ( **HRD** ) ligujwa njalo ngemnyaka emhlabeni wonkhe mhla tingu-10 Inyoni njalo ngemnyaka.

Lolusuku lwakhetfwa kuhlonipha kwemukelwa kanye nesimemetelo seMhlangano Lomkhulu waMhlabuhlangene, mhla tingu-10 Inyoni 1948, seSimemetelo Semhlaba Wonkhe Semalungelo Ebantfu (i-UDHR), simemetelo sekucala semhlaba wonkhe semalungelo ebantfu kanye nalenye yetintfo tekucala letinkhulu letifezwe nguMhlabuhlangene lomusha . Kusungulwa ngalokusemtsetfweni kweLilanga Lemalungelo Ebantfu kwenteka eMhlanganweni Lophelele we-317 wePlenary Lomkhulu mhla tingu-4 Inyoni 1950, ngesikhatsi General Assembly umemetela sincumo 423(V), imema onkhe emave langemalunga kanye naletinye tinhlangano letinenshisekelo kutsi tigubhe lelilanga njengobe tibona kufanele.  

Lelilanga livame kuphawulwa kanye kanye bosopolitiki labasezingeni lelisetulu kanye nemihlangano kanye nemicimbi yemasiko kanye nemibukiso lekhuluma ngetindzaba temalungelo ebantfu. Ngaphandle kwaloko, ngekwemasiko mhla tingu-10 Inyoni lapho kuniketwa khona Umklomelo Wemhlabuhlangene weminyaka lesihlanu Emkhakheni Wemalungelo Ebantfu kanye neMklomelo Wekuthula we-Nobel . Tinhlangano letinyenti tahulumende naletingasiwo tahulumende letisebenta emkhakheni wemalungelo ebantfu nato tihlela imicimbi lekhetsekile yekukhumbula lelilanga, njengobe kwenta tinhlangano letinyenti tesive netenhlalo.
I-Dayalekthiki

i-Dayalekthiki  yatiwa ngekutsi **yindlela yekukhuluma**, ekucaleni kusho inkhulumomphendvulwano emkhatsini webantfu labanemibono leyehlukene ngesihloko kepha labafisa kufika ecinisweni ngekuphikisana lokunengcondvo . I-Dayalekthiki ifana nenkulumo-mpikiswano, kepha lomcondvo awufaki ekhatsi tintfo letifana nekukhanga kwemiva kanye nekukhuluma .  Inemvelaphi yayo kufilosofi yasendvulo futsi yachubeka yatfutfukiswa ngesikhatsi seminyaka yasemandvulo.
Imisindvo

**I-Fonoloji** (ngaphambilini lebeyiphindze ibitwe ngekutsi **yi-phonemics** nobe **i-phonematics ,** ligatja letilwimi lelifundza kutsi tilwimi tihlela njani ngendlela lehlelekile imisindvo yato nobe, ngetilwimi tetandla, tincenye tato letiyincenye yetimphawu. Lelibito lingaphindze futsi libhekisele ngco kumsindvo noma luhlelo lwetimphawu teluhlobo lolutsite lwelulwimi . Ngalesinye sikhatsi, kufundza nge-Fonoloji kuhlobana kuphela nekufundza tinhlelo tema -phonemes etilwimini letikhulunywako, kepha nyalo kungahlobana nanoma ngukuphi kuhlatiya kwetilwimi noma: